作者:牛嶠
標題:女冠子
內容:綠雲高髻，點翠勻紅時世。月如眉，淺笑含雙靨，眼看惟恐化，魂蕩欲相隨。玉趾回嬌步，約佳期。錦江煙水，卓女燒春濃美。小檀霞，繡帶芙蓉帳，額黃侵膩發，臂釧透紅紗。柳暗鶯啼處，認郎家。星冠霞帔，住在蕊珠宮裡。佩丁當，明翠搖蟬翼，醮壇春草晝綠，藥院杏花香。青鳥傳心事，寄劉郎。雙飛雙舞，春晝後園鶯語。卷羅幃，錦字書封了，鴛鴦排寶帳，豆蔻繡連枝。不語勻珠淚，落花時。